निक्की हेली बोलीं- 75 साल से ज्यादा वाले नेताओं का मेंटल टेस्ट हो, बाइडेन की पत्नी ने कहा- ये बकवास
Joe Biden Wife VS Nikki Halle Over Mental Ability Test अमेरिका में रिपब्लिकन पार्टी की तरफ से प्रेसिडेंशियल कैंडिडेट की रेस में शामिल भारतीय मूल की निक्की हेले के एक बयान से नई बहस छिड़ गई है।
अमेरिका में रिपब्लिकन पार्टी की तरफ से प्रेसिडेंशियल कैंडिडेट की रेस में शामिल भारतीय मूल की निक्की हेले के एक बयान से नई बहस छिड़ गई है। निक्की के मुताबिक, सरकार में किसी भी बड़े पर काबिज 75 साल से ज्यादा उम्र के नेता का मेंटल एबिलिटी टेस्ट (तकनीकि भाषा में मेंटल कॉम्पिटेंसी टेस्ट) मेंडेटरी होना चाहिए।
प्रेसिडेंट जो बाइडेन की पत्नी जिल बाइडेन निक्की के इस सुझाव पर बिफर गईं। उन्होंने कहा- निक्की फिजूल बातें और बकवास कर रही हैं।
दरअसल, पूर्व राष्ट्रपति डोनाल्ड ट्रम्प, रिपब्लिकन पार्टी और अमेरिकी मीडिया का एक हिस्सा बाइडेन की फिजिटल और मेंटल फिटनेस पर अकसर सवाल खड़े करते रहे हैं। इसके कई सबूत भी मौजूद हैं।
पहले जानिए, माजरा क्या है..
अब जानिए, आखिर क्यों बाइडेन पर उठते हैं सवाल
अकेले ही हाथ मिलाने चले..
पिछले साल जून में उत्तरी कैरोलिना की पेन्सिलवेनिया यूनिवर्सिटी में बाइडेन भाषण दे रहे थे। भाषण के खत्म होने के बाद बाइडेन अकेले ही हवा में हाथ मिलाते दिखे। इस घटना का वीडियो वायरल हो गया।
दरअसल, इस कार्यक्रम में बाइडेन के साथ स्टेज शेयर करने वाला कोई नहीं था। बाइडेन इतने गुमसुम हो गए कि उन्हें ये बात याद ही नहीं रही कि मंच पर वो अकेले हैं। भाषण खत्म करने के वह अपने दाहिनी ओर मुड़े और गॉड ब्लेस यू ऑल बोलने के साथ किसी से हैंडशेक करने के लिए हाथ बढ़ाने लगे। फिर शायद उन्हें गलती का अहसास हुआ और वो अचानक दर्शकों की तरफ घूम गए।
जब तारीख ही भूल गए
6 जनवरी को कैपिटल हिल हिंसा की दूसरी बरसी मनाई गई थी। इस दौरान बाइडेन ने हिंसा में दंगाईयों का सामना करने वाले लोगों को प्रेसिडेंट मेडल से सम्मानित किया था। इस दौरान वो एख बड़ी गलती कर बैठे और इससे उनके राष्ट्रपति पद के लिए फिट होने पर एक बार फिर विवाद खड़ा हो गया।
दरअसल, बाइडेन अपने संबोधन में कैपिटल हिल हिंसा की तारीख 6 जनवरी की बजाय 6 जुलाई बोल गए। उन्होंने कहा- 6 जुलाई को जो कुछ हुआ उसका इंटरनेशनल लेवल पर जो असर हुआ था, उसे आप समझ ही सकते हैं। इसी भाषण में उन्होंने जहां यूक्रेनियन बोलना था, वो उसे ईरानियन बोल गए थे।
G20 समिट में इस्तेमाल की थी चीट शीट
पिछले साल हुए G20 समिट में अमेरिकी राष्ट्रपति जो बाइडेन का एक फोटो वायरल हुआ था। इस समिट में उनके हाथ में एक कागज था। इस पर तफ्सील से लिखा था कि उन्हें समिट हॉल में क्या-क्या करना है। मसलन, कहां बैठना है- कब और कितनी देर बोलना है। इतना ही नहीं फोटो सेशन में कहां खड़ा होना है, इसके नोट्स भी बनाकर दिए गए थे। जिससे उनकी फिटनेस को लेकर काफी सवाल खड़े हो गए थे।
इतना ही नहीं, पिछले ही साल वो डेमोक्रेटिक पार्टी के एक टाउनहॉल में पहुंचे थे। यहां स्पीच के दौरान उन्होंने अपनी ही पार्टी के सांसद का नाम लेकर उन्हें तीन बार स्टेज पर इनवाइट किया था। खास बात यह है कि इस सांसद का दो दिन पहले निधन हुआ था। इसके बाद बाइडेन ने माफी मांगी थी।
शीट में कुछ शब्द बोल्ड क्यों थे
क्या इतना भी होश नहीं
जुलाई 2021 में तो बाइडेन का और भी बड़ा मजाक बना था। वो एक सरकारी कार्यक्रम को होस्ट कर रहे थे। इस दौरान उनके पास एक नोट भेजा गया। इसमें लिखा था- आपकी चिन (ठोड़ी) पर कुछ लगा है, इसे हटा दीजिए।
ट्रम्प ने कहा था-अनफिट फॉर प्रेसिडेंसी
